Bereits 1815/16 hät Preusse siis Schtaatsgebiet i Provinze und Regierigsbezirk gliederet. Während dr Ziit vom Düütsche Riich häts ebefalls Regierigsbezirk als Mittelinschtanz vo dr schtaatliche Verwaltig geeh. Nach 1945 sind si i de grössere Flächeschtaate wieder als schtaatlichi Mittelinschtanz iigrichtet. D Verwaltigsbehörde für d Regierigsbezirk, wo sich d Grenze im Lauf vo ihrer Gschicht mehrmals geänderet händ, sind entweder "Regierigspräsidium", "Regierig", "Dr Regierigspräsident" oder "Bezirksregierig" gnännt worde. Leiter vo dene Behörde isch im allgemeine dr Regierigspräsident. In andere Flächeschtaate häts ähnlichi Verwaltigseinheite mit underschiedliche Bezeichnige, z. B. "Chreishauptmannschaft" (in Sachse) oder "Chreis" (nöd z verwechsle mit de hütige Chreise).